АҞӘА, нанҳәа 2 – Sputnik. Аԥсныҟа иаагоуп 36 миллион мааҭ рыхә, ҳаамҭа иақәшәо амедицинатә мыругақәа. Абри атәы аарыцҳаит Аԥсны Агәабзиарахьчара аминистрра аҟынтәи.
"Еиуеиԥшым амыругақәа: амегетоскопқәа, аоперациатә бинокулиарқәа, адефибриллиаторқәа, аелектрокоагулиаторқәа, аелектрокардиографқәа уҳәа хкырацәала Аԥсныҟа иаашьҭуп аинвестициатә план инақәыршәаны", ҳәа аарыцҳауеит аминистрраҟынтәи.
Урҭ рыдагьы аультрабжьытә аендохирургтә аппарат, аколонофиброскоп, абронхофиброскоп, агастрофиброскоп, аоперациатә видеокомплекс, аоперациатә видеогастроскоп.
Иаашьҭу рыхәԥса иартәоит 36 миллион 488 нызқь мааҭ.